CELEX: 22005D0312
Language: el
Date: 2005-03-21 00:00:00
Title: 2005/312/EK: Απόφαση αριθ. 1/2005 της Μεικτής Επιτροπής που συστάθηκε στο πλαίσιο της συμφωνίας για την αμοιβαία αναγνώριση μεταξύ της Ευρωπαϊκής Κοινότητας και του Καναδά, της 21ης Μαρτίου 2005, όσον αφορά την προσθήκη ενός οργανισμού εκτίμησης της συμμόρφωσης στο σχετικό κατάλογο του τομεακού παραρτήματος για τα σκάφη αναψυχής

19.4.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 99/16
            
         
      ΑΠΌΦΑΣΗ αριθ. 1/2005 ΤΗΣ ΜΕΙΚΤΉΣ ΕΠΙΤΡΟΠΉΣ ΠΟΥ ΣΥΣΤΆΘΗΚΕ ΣΤΟ ΠΛΑΊΣΙΟ ΤΗΣ ΣΥΜΦΩΝΊΑΣ ΓΙΑ ΤΗΝ ΑΜΟΙΒΑΊΑ ΑΝΑΓΝΏΡΙΣΗ ΜΕΤΑΞΫ ΤΗΣ ΕΥΡΩΠΑΪΚΉΣ ΚΟΙΝΌΤΗΤΑΣ ΚΑΙ ΤΟΥ ΚΑΝΑΔΆ
   
   της 21ης Μαρτίου 2005
   όσον αφορά την προσθήκη ενός οργανισμού εκτίμησης της συμμόρφωσης στο σχετικό κατάλογο του τομεακού παραρτήματος για τα σκάφη αναψυχής
   (2005/312/ΕΚ)
   Η ΜΕΙΚΤΗ ΕΠΙΤΡΟΠΗ,
   Έχοντας υπόψη τη συμφωνία για την αμοιβαία αναγνώριση μεταξύ της Ευρωπαϊκής Κοινότητας και του Καναδά, και ιδίως τα άρθρα VII και ΧΙ,
   Εκτιμώντας ότι η μεικτή επιτροπή πρόκειται να λάβει απόφαση για την προσθήκη ενός ή περισσοτέρων οργανισμών εκτίμησης της συμμόρφωσης σε κατάλογο τομεακού παραρτήματος,
   ΑΠΟΦΑΣΙΖΕΙ:
   1.   Ο οργανισμός εκτίμησης της συμμόρφωσης που αναφέρεται στο προσάρτημα Α προστίθεται στον κατάλογο των οργανισμών εκτίμησης της συμμόρφωσης του Καναδά, στο προσάρτημα 2 του τομεακού παραρτήματος για τα σκάφη αναψυχής.
   2.   Το συγκεκριμένο πεδίο αρμοδιοτήτων, ως προς τα προϊόντα και τις διαδικασίες εκτίμησης της συμμόρφωσης, του οργανισμού εκτίμησης της συμμόρφωσης που αναφέρεται στο προσάρτημα Α, έχει συμφωνηθεί από τα μέρη και θα ενημερώνεται από αυτά.
   Η παρούσα απόφαση, εις διπλούν, υπογράφεται από αντιπροσώπους της μεικτής επιτροπής που εξουσιοδοτούνται να ενεργούν εξ ονόματος των μερών όσον αφορά την τροποποίηση της συμφωνίας. Η παρούσα απόφαση αρχίζει να ισχύει από την ημερομηνία της τελευταίας εκ των υπογραφών αυτών.
   
      Υπεγράφη στην Οτάβα, στις 21 Μαρτίου 2005.
      
         
            Εξ ονόματος του Καναδά
         
         Allison YOUNG
         
      
      Υπεγράφη στις Βρυξέλλες, στις 16 Μαρτίου 2005.
      
         
            Εξ ονόματος της Ευρωπαϊκής Κοινότητας
         
         Ιωάννα ΚΙΟΥΣΣΗ
         
      
   
   
      ΠΡΟΣΑΡΤΗΜΑ A
      Οργανισμός εκτίμησης της συμμόρφωσης του Καναδά, ο οποίος προστίθεται στον κατάλογο των οργανισμών εκτίμησης της συμμόρφωσης, στο προσάρτημα 2 του τομεακού παραρτήματος για τα σκάφη αναψυχής
      
                  IMCI-NA
               
            
                  1084 Cedar Grove Boulevard
               
            
                  Oakville, Ontario L6J 2C4
               
            
                  Τηλ.: (905) 845 49999
               
            
                  Φαξ: (905) 849 3776